Hristo Stoičkovs

Hristo Stoičkovs (Христо Стоичков; dzimis , Plovdivā, Bulgārijā) ir futbola treneris un bijušais futbola uzbrucējs. Kādreiz viņš bija Bulgārijas izlases līderis, bet tagad ir izlases galvenais treneris. Stoičkovs atzīts par 20. gadsimta otrās puses labāko Bulgārijas futbolistu.

1994. gada Pasaules čempionātā tika apbalvots ar Zelta Kurpi, kā turnīra labākais vārtu guvējs, un lielā mērā tieši pateicoties viņam Bulgārijas izlase pārsteidzoši iekļuva turnīra pusfinālā. Stoičkovs bija pazīstams ne tikai ar savām daudzajām izcīnītajām trofejām, bet arī ar savu aso raksturu. Hristo Stoičkovs Bulgārijas izlases sastāvā piedalījās arī 1996. gada Eiropas čempionātā un 1998. gada Pasaules kausa izcīņā. 1999. gadā viņš beidza savu karjeru izlasē ar 37 gūtajiem vārtiem 84 spēlēs.

Kā futbolists, Stoičkovs spēlēja kreisās malas uzbrucēja pozīcijā. Viņa lielākās specialitātes bija brīvsitieni, 11m soda sitieni un neparedzami sitieni no jebkuras pozīcijas. Stoičkovs bija pazīstams arī ar savu eksplozīvo paātrinājumu un bumbas driblu lielā ātrumā.

Stoičkovs savu futbolista karjeru sāka dzimtajā Plovdivā, 1984. gadā pārceļoties uz Hebrosas pilsētu. Nākamajā sezonā viņš jau spēlēja vienā no Bulgārijas spēcīgākajām komandām Sofijas CSKA, taču pasaules slavu izpelnījās spēlējot tādu slavenu klubu kā FC Barcelona un AC Parma rindās. Karjeras noslēgumā Stoičkovs spēlēja Japānas klubā Kashiwa Reysol, kā arī ASV komandās Chicago Fire un D.C. United.

2003./2004. gada sezonā Stoičkovs sāka savu trenera karjeru, kļūstot par FC Barcelona uzbrucēju treneri. Pēc tam, kad Bulgārijas izlases galvenais Plamens Markovs atkāpās no amata pēc 2004. gada Eiropas čempionāta, Bulgārijas Futbola Savienība 15. jūlijā šajā amatā iecēla Hristo Stoičkovu.

Stoičkova trenera karjera nesākās īpaši labi, jo viņa vadībā Bulgārijas izlase netika uz 2006. gada Pasaules kausa izcņas finalturnīru. Arī kā treneris Stoičkovs saglabāja savu karstasinīgo raksturu. Nesaskaņu ar Stoičkovu dēļ, no izlases aizgāja vairāki spēlētāji. Lielākais skandāls notika 2005. gada 3. septembrī spēlē pret Zviedrijas izlasi, kad Stoičkovs tika noraidīts no laukuma dēļ tiesneša apvainošanas.

2004. gadā Pele viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Sasniegumi

Spēlētāja karjera 
CSKA Sofia

 Bulgārijas A grupa: 1986–87, 1988–89, 1989–90
 Bulgārijas kauss: 1984–85, 1986–87, 1987–88, 1988–89
 Bulgārijas Superkauss: 1989

Bracelona

 Spānijas La Liga: 1990–91, 1991–92, 1992–93, 1993–94, 1997–98
 Copa del Rey: 1996–97
 Supercopa de España: 1992, 1994, 1996
 Eiropas kauss/UEFA Čempionu līga: 1991–92
 UEFA Kausu ieguvēju kauss: 1996–97
 Eiropas Superkauss: 1992, 1997

Individuālie sasniegumi

 Zelta bumba: 1994
 Bulgārijas gada futbolists: 1989, 1990, 1991, 1992, 1994
 Bulgārijas līgas labākais vārtu guvējs: 1989, 1990
 UEFA Kausu ieguvēju kausa labākais vārtu guvējs: 1989
 Eiropas Zelta zābaks: 1990
 FIFA 100

Ārējās saites 

1966. gadā dzimušie
Zelta bumbas ieguvēji
Bulgārijas futbolisti
Bulgārijas izlases futbolisti
Bulgārijas futbola treneri
Bulgārijas futbola izlases treneri
FIFA 100
1994. gada FIFA Pasaules kausa spēlētāji
1996. gada Eiropas čempionāta futbolā spēlētāji
1998. gada FIFA Pasaules kausa spēlētāji
FC Barcelona spēlētāji
Parma F.C. spēlētāji
Plovdivas apgabalā dzimušie